
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53, 
www.zlatograd.bg;  e-mail:  ObA-zlatograd@zlatograd.bg

Изх. № 61-00-57/11.02.2025 г.
ДО
ОБЩИНСКИ СЪВЕТ 
ГР. ЗЛАТОГРАД
ДОКЛАДНА ЗАПИСКА

от Мирослав Митков Янчев – Кмет на Община Златоград

Относно: Кандидатстване в конкурса, обявен от МОСВ И ПУДООС, в рамките на Националната кампания „Чиста околна среда – 2025 г.” на тема „Обичам природата – и аз участвам” 

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

За поредна година, Министерството на околната среда и водите (МОСВ) и Предприятието за управление на дейностите по опазване на околната среда (ПУДООС), обявяват конкурс, в рамките на Националната кампания „Чиста околна среда-2025 г.”, на тема: „Обичам природата – и аз участвам”. Участници в конкурса могат да бъдат общини и кметства, като за реализиране на всеки от класираните проекти ще бъдат предоставени средства в размер, до 15 000 лв. (с вкл. ДДС). Срокът за изпращане на проектните предложения е до 28.02.2025 г. Целта на кампанията е да се изгради обществено отношение по въпросите, свързани с опазването на околната среда, да се повиши екологичната култура и загрижеността към мястото, в което живеем.  
В тази връзка Община Златоград предлага да кандидатства в Националната кампания  „Чиста околна среда – 2025 г.”, на тема: „Обичам природата – и аз участвам”, с проектно предложение „Изграждане на зелен еко-паркинг, находящ се на ул. „Стефан Стамболов“ в гр. Златоград”.  Идеята на това предложение е да се подобри естетическия облик на общественото място и функционалното му оползотворяване, чрез дейности по почистване и благоустрояване на пространството, както и почистване на зелени площи, междублокови пространства и зони за отдих, в които мероприятия всеки желаещ може да се включи. 
Дейностите за изграждане на зеления еко-паркинг предвиждат: оформяне на допълнителни паркоместа в имот, определен за паркинг в обсега на Стария град. Пространството за благоустрояване е разположено на ул. „Стефан Стамболов” в гр. Златоград, представляващ поземлен имот, с идентификатор 31111.31.761 по Кадастрална карта на гр. Златоград, частна общинска собственост, съгласно Акт за общинска собственост № ****/30.08.2022 г., вписан с № ***, том **, рег.№ *** от 02.09.2022 г., по описа на Служба по вписванията гр. Златоград, с  начин на трайно ползване: за паркинг, с обща площ от 233 м2.
В рамките на проекта се предвижда почистване и реновиране на съществуващия  терен, който към момента представлява една нефункционална и неизползваема площ. За целта трябва да се извършат подготвителни дейности, чрез изземване на част от съществуващата земна почва и подравняване на терена. Да се положи трошено – каменна основа и трамбована пясъчна подложка, които ще са и основа за полагане на решетъчни бетонови паркинг елементи, с възможност за затревяване. Предвижда се оформяне на нови 11 броя парко места. Ще бъде обособен и кът за велосипеди, чрез монтиране на стоманена велосипедна стойка. За по-добър естетически вид, от страна на жилищните сгради, паркингът ще бъде ограничен с „жив плет“ от вечнозелени декоративни храсти.
Реновирането на терена ще завърши цялостното обновление и облагородяване на площите в старинната част на града. Освен това ще се осигурят допълнителни места за паркиране, в едина от най-натоварените зони в града, ежедневно посещавана от туристи. Оформянето на терена като зелен еко - паркинг, без бетониране или асфалтиране, ще допълни концепцията заложена в тази част на града. 
Във връзка с гореизложеното, предлагам следния проект за решение:
І. Р Е Ш Е Н И Е:

На основание чл. 21, ал. 2, във връзка с чл. 21, ал. 1, т. 23 от ЗМСМА, Общински съвет Златоград
РЕШИ:

Дава съгласие Община Златоград, чрез Кмета на Община Златоград, да кандидатства в конкурса, обявен от МОСВ и ПУДООС, в рамките на Националната кампания „Чиста околна среда-2025 г.”, на тема „Обичам природата - и аз участвам” с проектното предложение: „Изграждане на зелен еко - паркинг, находящ се на ул. „Стефан Стамболов“ в гр. Златоград”, представляващ поземлен имот, с идентификатор 31111.31.761 по Кадастрална карта на гр. Златоград, частна общинска собственост, съгласно Акт за общинска собственост № *****/30.08.2022 г., вписан с № ***, том **, рег.№ *** от 02.09.2022 г., по описа на Служба по вписванията гр. Златоград, с  начин на трайно ползване: за паркинг, с обща площ от 233 м2.
С уважение,

МИРОСЛАВ ЯНЧЕВ

Кмет на Община Златоград
  ББ/ЛА



                                В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

